Source: https://ibavy.sk/blog/materska-dovolenka-rodicovska-dovolenka-materske-otec-matka-dieta-hladat
Timestamp: 2019-12-14 08:37:55+00:00
Document Index: 13704473

Matched Legal Cases: ['Čl.41', 'Čl.41', 'Čl.41', 'Čl. 3', 'Čl. 4', 'Čl. 5', '§3', '§2', '§3']

Materská dovolenka, rodičovská dovolenka, materské? (2) | ibavy.sk
V minulom blogu o materskej a rodičovskej a materskom som Vám odporučila, aby ste si osvojili pojmy: stará sa o dieťa, riadne sa stará o dieťa, starostlivosť o dieťa. Tak, ako to je s tou starostlivosťou a staraním sa o dieťa (obdobie: materská a rodičovská dovolenka)? Myslím, že rodičom tieto informácie nebudú na škodu.
Podľa Oznámenia Federálneho ministerstva zahraničných vecí o dojednaní Dohovoru o právach dieťaťa (Oznámenie č. 104/1991 Zb. v znení jeho noviel) je dohodnuté:
v Článku 18:
http://www.detskyombudsman.sk/dohovor-o-pravach-dietata
Podľa Ústavy Slovenskej republiky (Ústavný zákon č. 460/1992 Zb. v znení jeho noviel).
Druhá hlava, piaty oddiel
v Čl.41 ods. 5 je napísané: Rodičia, ktorí sa starajú o deti, majú právo na pomoc štátu.
v Čl.41 ods. 6 je napísané: Podrobnosti o právach podľa odsekov 1 až 5 ustanoví zákon.
Tak si pozrime zákony podľa odkazu Ústavného zákona (Čl.41 ods. 6).
Podľa Zákona o rodine (Zákon č. 36/2005 Z. z. v znení jeho noviel a o zmene a doplnení niektorých zákonov).
Čl. I - Základné zásady
Čl. 3 - Rodičovstvo je spoločnosťou mimoriadne uznávaným poslaním ženy a muža. Spoločnosť uznáva, že pre všestranný a harmonický vývin dieťaťa je najvhodnejšie stabilné prostredie rodiny tvorenej otcom a matkou dieťaťa. Spoločnosť poskytuje rodičovstvu nielen svoju ochranu, ale aj potrebnú starostlivosť, najmä hmotnou podporou rodičov a pomocou pri výkone rodičovských práv a povinností.
Čl. 4 - Všetci členovia rodiny majú povinnosť vzájomne si pomáhať a podľa svojich schopností a možností zabezpečovať zvyšovanie hmotnej a kultúrnej úrovne rodiny. Rodičia majú právo vychovávať deti v zhode s vlastným náboženským a filozofickým presvedčením a povinnosť zabezpečiť rodine pokojné a bezpečné prostredie. Rodičovské práva a povinnosti patria obom rodičom.
Čl. 5 - Záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú.
Pri určovaní a posudzovaní záujmu maloletého dieťaťa sa zohľadňuje najmä:
PRVÁ HLAVA - RODIČOVSKÉ PRÁVA A POVINNOSTI
Podľa Zákona o sociálnom poistení (č. 461/2003 Z. z. v znení jeho noviel).
(4) Riadna starostlivosť podľa odseku 1 písm. c) a d) je riadna starostlivosť podľa osobitného predpisu.36)
Tak najprv podľa ods. 1) písm. c) a d) Povinne dôchodkovo poistení sú:
c) fyzická osoba s trvalým pobytom na území Slovenskej republiky, ktorá sa riadne stará o dieťa do šiestich rokov jeho veku s trvalým pobytom na území Slovenskej republiky, ak nie je dôchodkovo poistená podľa písmen a) alebo b), nebol jej priznaný predčasný starobný dôchodok alebo invalidný dôchodok, nedovŕšila vek potrebný na nárok na starobný dôchodok (ďalej len „dôchodkový vek”) a podala prihlášku na dôchodkové poistenie z dôvodu tejto starostlivosti,
d) fyzická osoba s trvalým pobytom na území Slovenskej republiky, ktorá sa riadne stará o dieťa s dlhodobo nepriaznivým zdravotným stavom po dovŕšení šiestich rokov jeho veku s trvalým pobytom na území Slovenskej republiky najdlhšie do 18 rokov jeho veku, ak nie je dôchodkovo poistená podľa písmen a) až c), nebol jej priznaný predčasný starobný dôchodok alebo invalidný dôchodok a nedovŕšila dôchodkový vek,
A potom ešte výklad poznámky „36“:
36) Zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov.
Podľa zákona Zákon č. 571/2009 Z. z. o rodičovskom príspevku a o zmene a doplnení niektorých zákonov.
§3 Nárok na rodičovský príspevok
(3) Riadna starostlivosť o dieťa podľa tohto zákona je starostlivosť poskytovaná dieťaťu v záujme všestranného fyzického vývinu a psychického vývinu dieťaťa, najmä primeraná výživa dieťaťa, hygiena dieťaťa, výchova dieťaťa a dodržiavanie preventívnych prehliadok dieťaťa podľa osobitného predpisu.6).
A ešte výklad poznámky „6“:
§2 Preventívne prehliadky
jedna preventívna prehliadka poistenca vo veku 18 mesiacov u lekára so špecializáciou v špecializačnom odbore pediatria.
a pokračujeme v čítaní §3 Nárok na rodičovský príspevok, je to jeho 4. odsek:
Na stránke Sociálnej poisťovne je uvedené:
Zamestnanec, Povinne nemocensky poistená samostatne zárobkovo činná osoba a Dobrovoľne nemocensky poistená osoba
Zánik nároku na výplatu materského:
A nájdeme tu aj prezentácie s najčastejšími otázkami pre: „Matka a materské“ a „Otec a materské“:
„Môže otec počas poberania materského pracovať u toho istého zamestnávateľa?
Nie, ak dosahuje príjem z toho nemocenského poistenia, z ktorého sa posudzoval nárok na materské. Na nárok na materské však nemá vplyv skutočnosť, ak poistenec počas obdobia nároku na materské dosiahne príjem z iného nemocenského poistenia, hoci aj u toho istého zamestnávateľa. Ak teda počas nároku na materské uzatvorí otec so zamestnávateľom napr. dohodu o prácach vykonávaných mimo pracovného pomeru, príjem z tejto činnosti neovplyvní jeho nárok na materské. Podmienka prevzatia dieťaťa do starostlivosti musí byť zachovaná aj popri výkone práce z inej činnosti, t. j. otec musí naďalej poskytovať dieťaťu tú časť starostlivosti, ktorú do prevzatia zabezpečovala matka.“
A určite si treba dávať pozor na povinnosti príjemcu dávky (materského) a premlčanie výplaty materského. Samozrejme, že povinnosti majú aj ďalší: zamestnávateľ, ošetrujúci lekár a Sociálna poisťovňa.
Názor za mňa na premýšľanie.
Materské je dávka, ktorá je náhradou príjmu, t.zn. príjem počas výkonu práce je 100% (z pracovnej zmluvy je to mzda za mesiac) a teda materské je náhrada príjmu vo výške 75% (voľné prirovnanie: náhrada mzdy za starostlivosť o dieťa za mesiac). K zachovaniu doterajšieho životného štandardu ako takého, teda chýba 25%. Teraz nepripočítavajme žiadne prídavky a príspevky. Zamerajme sa len na príjem. Tých 25% by nám malo byť umožnené si privyrobiť za daných zákonných podmienok. Nie však z toho povinného nemocenského poistenia z čoho je vypočítané materské, ale z iného (ďalšieho) povinného nemocenského poistenia napr. Dohody o vykonaní práce (max. na rok a ročný limit je 350 hodín), Dohoda o pracovnej činnosti (10 hodín týždenne).
Tu som Vám chcela uviesť v stručnej forme pojem starostlivosť a zamerala som sa na štandardnú situáciu. Samozrejme, že v živote sú aj iné prípady, ktoré v tomto blogu neuvádzam, pretože každú situáciu je nutné prehodnocovať jednotlivo.
Publikované 22. 01. 2019 v Poradenstvo | Zdielať na Facebooku